Referat af bestyrelsesmøde tirsdag d. 1. juni 2021

Til stede: Christoffer Hellmann, Frank Jackson, Espen Fyhrie & Herman Bailey

Ikke tilstede: Aiman Hosseinian & René Bodholdt.

**Sokkelprojekt**

På baggrund af vedtagelsen af det udvidede budget på den ekstraordinære generalforsamling har bestyrelsen igangsat sokkelprojektet. Det er murerfirmaet A Villadsen A/S, der er entreprenør på projektet. Det er igangsat i starten af juni og forventes afsluttet i august.

Villadsen står for at varsle beboerne ift eventuelle forholdsregler. Projektet forventes ikke at berøre beboernes hverdag i synderlig grad – men der kan være ændrede forhold ifm parkering af cykler samt ind- og udgang fra opgange.

**Ventilation**

Vores ventilation er gået stykker i den ene side af ejendommen (P.D. Løvs Alle 11, 11A, 11B). Bestyrelsen er i dialog med reparatører for at få den bedste pris på arbejdet.

**Skadedyr**

En enkelt beboer har fået myrer i lejligheden, og en anden beboer har muligvis spottet møl. Bestyrelsen er i dialog med begge samt skadedyrsbekæmper.

**Arbejdsdage**

Foreningens arbejdsdage er planlagt til efter sommerferien.

Søndag d. 22. august kl. 10.00 & Lørdag d. 28. august kl. 10.00

Bestyrelsen følger løbende myndighedernes retningslinjer angående forsamling ifm Covid-19, og dagene i august vil flugte med disse.

Bestyrelsen påtænker at afholde et grill-arrangement (hvis vejret tillader det) ifm arbejdsdagen lørdag d. 28. august.

**Oprydning på loftet, kælder og bagtrapper**

Vores gangarealer på loftet flyder med en del henstillede effekter. Der står også enkelte ting i vores kælderrum og på bagtrapperne. Der må – bl.a. af brandhensyn – ikke stilles effekter på hverken gangarealet på loftet, i kælderrum eller på bagtrapperne. Loftsarealet, kælderrum og bagtrapper vil blive ryddet i august ifm vores arbejdsdage i foreningen.

Bestyrelsen har varslet andelshaverne/beboerne via opslag i opgangene.

**Registrering og fordeling af loftsrum**

Bestyrelsen har besluttet at igangsætte en proces, hvor vi får opdateret vores oversigt over fordelingen af loftsrum. Vi har de fleste data, men vi er ikke sikre på, at de flugter 100% med de faktiske forhold efter en række ind- og udflytninger de seneste år.

Bestyrelsen påtænker efterfølgende at udarbejde et udkast til en fordelingsplan, som vil gøre op med den noget tilfældige og potentielt ulige fordeling af loftsrum og bagtrapperum. I sidste ende vil en ny fordeling af loftsrum skulle forbi generalforsamlingen og vedtages af andelshaverne.

Mere info følger om opdatering af registrering af loftsrum.

**Eventuelt**

Intet at bemærke

**Næste bestyrelsesmøde**Næste møde er endnu ikke i kalenderen.   
  
Find dokumenter, referater mv. på [www.sigurdsminde.dk](http://www.sigurdsminde.dk)

**Kontaktoplysninger**

|  |  |
| --- | --- |
| **Formand, kasserer & sekretær**  Christoffer Hellmann  P.D. Løvs Allé 11, 2  25 29 17 84  christoffer@hellmann.name | **Byggesagkyndig**  Frank Jackson  Thorsgade 66, 4.tv  31 64 49 99  frankcljackson@gmail.com |
| **Næstformand og Ansvarlig for salg og fremleje**  Espen Fyhrie Thorsgade 64, 1.th.  29 27 16 04 efyhrie@hotmail.com | **Almindeligt medlem af bestyrelsen**  Aiman Hosseinian P.D. Løvs Alle 11B, 1.th. |
| **Almindeligt medlem af bestyrelsen**  Herman Bailey  P.D. løvs Allé 13, 4.tv. |  |
| **Suppleant**  René Bodholdt P.D. Løvs Allé 11, 1 |  |